stanford-oval/wikipedia huggingface dataset:
ศูนย์สร้างสรรค์งานออกแบบ
ประวัติ > การดำเนินการของรัฐบาล

เมื่อวันที่ 17 ต.ค. 2550 คุณหญิงทิพาวดี เมฆสวรรค์ รัฐมนตรีประจำสำนักนายกรัฐมนตรี ได้ชี้แจงถึงกรณีเข้าร่วมประชุมกับนายอภินันท์ โปษยานนท์ ประธานคณะกรรมการสำนักงานบริหารและพัฒนาองค์ความรู้ (สบร.) และมีมติให้ ยุบ ศูนย์สร้างสรรค์งานออกแบบ (TCDC) ไปควบรวมกับ สถาบันพิพิธภัณฑ์การเรียนรู้แห่งชาติ (NDMI) ว่า เป็นนโยบายของตนที่ต้องการปรับการบริหารจัดการหน่วยงานที่อยู่ภายใต้ สบร.ที่มี 7 หน่วยงาน ให้มีประสิทธิภาพและใช้งบประมาณคุ้มค่ามากขึ้นจึงให้นโยบายว่าต้องควบรวมให้เหลือ 4 หน่วยงาน ซึ่งในครั้งนี้ก็ได้มีการควบรวม สถาบันวิทยาการเรียนรู้ (NBL) กับศูนย์ส่งเสริมผู้มีความสามารถพิเศษ (NGT)  และต่อไปจะให้ศูนย์คุณธรรมไปสังกัดกระทรวงการพัฒนาสังคมและความมั่นคงของมนุษย์ อีกด้วย
อย่างไรก็ตาม เมื่อวันที่ 1 เมษายน พ.ศ. 2551 คณะกรรมการสำนักงานบริหารและพัฒนาองค์ความรู้ (สบร.) ชุดใหม่ ที่มี นายณรงค์ชัย อัครเศรณี เป็นประธาน ได้มีมติให้คงสถานที่ตั้งของทีซีดีซี ให้อยู่ที่ชั้น 6 ของห้างสรรพสินค้า ดิ เอ็มโพเรียม ไว้เช่นเดิม โดยจะไม่มีการย้ายไปที่อื่น ในระยะจากนี้ไปเป็นเวลา 3 ปี
ต่อมาเมื่อวันที่ 9 พฤศจิกายน 2558 ดวงฤทธิ์ บุนนาค สถาปนิกและนักออกแบบ ได้โพสต์ข้อความลงในเฟซบุ๊ก ระบุว่ารัฐบาลมีแผนยุบสำนักงานบริหารและพัฒนาองค์ความรู้ (องค์การมหาชน) และทีซีดีซี โดยสำนักงานคณะกรรมการพัฒนาระบบราชการ (ก.พ.ร.) จะนำเสนอในที่ประชุมคณะรัฐมนตรี วันที่ 10 พฤศจิกายน อย่างไรก็ตามเมื่อถึงวันประชุมจริง กลับไม่มีการเสนอเรื่องดังกล่าวเข้าที่ประชุมแต่อย่างใด โดยพลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ คสช.ได้ให้สัมภาษณ์หลังเสร็จสิ้นการประชุมคณะรัฐมนตรีในวันนั้นว่าไม่ได้สั่งการในเรื่องดังกล่าว แต่ให้ ก.พ.ร. ประเมินผลงานและบุคลากรขององค์การมหาชน ภายใน 3 เดือน ว่าใช้งบประมาณตรงตามวัตถุประสงค์ของการจัดตั้งหรือไม่ หากไม่ตรงก็ต้องยุบทิ้ง ทั้งนี้ขอให้บุคลากรและผู้ที่เกี่ยวข้องอย่าเพิ่งเป็นกังวล โดยส่วนตัวเห็นว่ากองทุนทุกกองทุนมีประโยชน์ทั้งหมด และไม่อยากทำร้ายใคร ขอให้ร่วมกันสร้างผลงานให้ตรงตามจุดมุ่งหมาย เพื่อไม่ให้เกิดปัญหาในอนาคต
กระทั่งวันจันทร์ที่ 13 สิงหาคม พ.ศ. 2561 ได้มีการประกาศใช้ พระราชกฤษฎีกาจัดตั้งสำนักงานส่งเสริมเศรษฐกิจสร้างสรรค์ (องค์การมหาชน) พ.ศ. ๒๕๖๑ หรือ สศส. ซึ่งมีผลบังคับใช้ในวันถัดจากวันประกาศในราชกิจจานุเบกษาคือวันอังคารที่ 14 สิงหาคม พ.ศ. 2561 โดยสาระสำคัญของพระราชกฤษฎีกาฉบับนี้คือให้แยก ศูนย์สร้างสรรค์งานออกแบบ ออกจาก สำนักงานบริหารและพัฒนาองค์ความรู้ มาเป็นองค์การมหาชนรูปแบบนิติบุคคล
แหล่งข้อมูลอื่น

เว็บไซต์ TCDC
งานออกแบบ TCDCCONNECT
ระเบียบสำนักนายกรัฐมนตรีว่าด้วยคณะกรรมการนโยบายส่งเสริมเศรษฐกิจสร้างสรรค์ พ.ศ. ๒๕๖๑
เอ็กมาอินเตอร์เนชันแนล

เอ็กมาอินเตอร์เนชันแนล (อังกฤษ: Ecma International) เป็นองค์กรเอกชนไม่แสวงหาผลกำไร ที่ดำเนินงานเกี่ยวกับระบบสารสนเทศและการสื่อสาร โดยองค์กรได้เปลี่ยนมาใช้ชื่อนี้ในปี พ.ศ. 2537 เมื่อสมาคมผู้ผลิตคอมพิวเตอร์แห่งยุโรป (European Computer Manufacturers Association or ECMA) ได้เปลี่ยนชื่อเพื่อให้มีชื่อที่สะท้อนถึงความเป็นสากลขององค์กร จึงทำให้ชื่อดังกล่าวไม่เป็นตัวย่อและไม่ใช้ตัวอักษรใหญ่ทั้งหมดอีกต่อไป
โดยเริ่มแรกนั้น องค์กรก่อตั้งขึ้นในปี พ.ศ. 2504 เพื่อกำหนดมาตรฐานของระบบคอมพิวเตอร์ในภาคพื้นยุโรป แต่ระบบการเป็นสมาชิกขององค์กรในปัจจุบันเปิดกว้างสำหรับการเป็นสมาชิกจากทั้งบริษัทใหญ่หรือเล็กจากทั่วโลกที่ผลิต จำหน่าย หรือพัฒนาระบบคอมพิวเตอร์และการสื่อสาร และมีความสนใจหรือมีประสบการณ์ในด้านเทคนิคตามที่กำหนดโดยองค์กร
ที่ตั้งปัจจุบันขององค์กร ตั้งอยู่ที่เมืองเจนีวา ประเทศสวิตเซอร์แลนด์
พิชชาธร สันตินธรกุล

| พิชชาธร สันตินธรกุล |
| --- | --- |
พิชชาธรใน พ.ศ. 2568
สารนิเทศภูมิหลัง
เกิด: 9 กุมภาพันธ์ พ.ศ. 2541 (27 ปี) กรุงเทพมหานคร ประเทศไทย
ศิษย์เก่า: คณะศิลปศาสตร์ มหาวิทยาลัยธรรมศาสตร์
อาชีพ: นักแสดง
ปีที่แสดง: 2561–ปัจจุบัน
พิชชาธร สันตินธรกุล (เกิด 9 กุมภาพันธ์ พ.ศ. 2541) ชื่อเล่น นุ่น หรือ พิชชา เป็นนักแสดงชาวไทย
พิชชาธรมีผลงานการแสดงแรกเป็นบทบาทในซีรีส์เรื่อง นายในฝัน (พ.ศ. 2561) จากนั้นจึงได้รับบทบาทในซีรีส์และภาพยนตร์อื่น ๆ ติดตามมา ซึ่งรวมถึง บุพเพสันนิวาส 2 (พ.ศ. 2565) มือปราบกระทะรั่ว (พ.ศ. 2567) และ บอสมั่นหน้ากับเลขาตัวตึง (พ.ศ. 2568)
พิชชาธรยังเป็นที่รู้จักจากการได้รับบทนำในซีรีส์ ล้านวงโคจร (พ.ศ. 2568) ซึ่งเป็นบทบาทแนวแซฟฟิก (หญิงรักหญิง) ครั้งแรกของตน นอกจากนี้พิชชาธรยังร้องเพลงประกอบซีรีส์ดังกล่าว
ประวัติ

พิชชาธรเกิดเมื่อวันที่ 9 กุมภาพันธ์ พ.ศ. 2541 ที่กรุงเทพมหานคร เป็นบุตรคนที่ 3 ของครอบครัว ถัดจากเพ็ญพิชชา สันตินธรกุล (ลูกน้ำ) และชานน สันตินธรกุล (นนกุล) ตามลำดับ
พิชชาธรสำเร็จการศึกษาระดับประถมศึกษาและมัธยมศึกษาจากโรงเรียนอัสสัมชัญคอนแวนต์ ระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาวิชาวิเทศคดีศึกษา (อาเซียน-จีน) หลักสูตรนานาชาติ และมหาวิทยาลัยภาษาและวัฒนธรรมปักกิ่ง สาธารณรัฐประชาชนจีน
การทำงาน

พิชชาธรระบุว่า ตนเองชอบการแสดงมาตั้งแต่เด็ก และเคยเข้ารับการคัดเลือกนักแสดงตั้งแต่เด็ก แต่โรงเรียนไม่สนับสนุน จึงหยุดไป เมื่อสำเร็จมัธยมศึกษาปีที่ 6 ได้รับการติดต่อให้แสดงในโฆษณา และได้แสดงในโฆษณาเพียงอย่างเดียวอยู่เป็นปี มีผลงานโฆษณากว่าสิบชิ้น จนกระทั่งได้รับคัดเลือกให้แสดงในซีรีส์ นายในฝัน (พ.ศ. 2561) จึงเป็นผลงานการแสดงซีรีส์ครั้งแรก จากนั้นจึงมีผลงานการแสดงในภาพยนตร์และซีรีส์อื่น ๆ ติดตามมา
ใน พ.ศ. 2567 พิชชาธรได้รับเลือกให้แสดงในซีรีส์ บอสมั่นหน้ากับเลขาตัวตึง ซึ่งดัดแปลงมาจากซีรีส์เกาหลีใต้เรื่อง รักมั้ยนะ เลขาคิม? ออกอากาศในปีถัดมา
ใน พ.ศ. 2567 นั้น พิชชาธรยังได้รับบทนำในซีรีส์แนวแซฟฟิกเรื่อง ล้านวงโคจร คู่กับนัทธมน โชคจินดาชัย ดัดแปลงมาจากนวนิยายชื่อเดียวกัน ออกอากาศในปีถัดมาเช่นกัน นับเป็นผลงานแนวแซฟฟิกผลงานแรกของพิชชาธร พิชชาธรระบุเกี่ยวกับการได้รับบทดังกล่าวว่า "เรื่องนี้ไม่ได้มีแค่เรื่องความรักของผู้หญิงกับผู้หญิง แต่ยังมีหลากหลายมุมมองที่น่าสนใจมาก ๆ ทั้งความสัมพันธ์ของครอบครัว เพื่อน ๆ ความแตกต่างทางสังคม ที่ทำให้แต่ละตัวละครมีความหมายมาก ๆ ซึ่งหวังว่าจะเป็นส่วนหนึ่งที่สามารถสร้างแรงบันดาลใจในการใช้ชีวิตให้กับใครหลาย ๆ คนได้"
พิชชาธรยังร้องเพลงประกอบซีรีส์ ล้านวงโคจร และแสดงเพลง "เบบีเบบีบู" หนึ่งในเพลงประกอบซีรีส์ดังกล่าว เป็นครั้งแรกในรายการ ที-ป็อปสเตจ ออกอากาศเมื่อวันที่ 3 ตุลาคม พ.ศ. 2567
ธุรกิจ

ใน พ.ศ. 2567 พิชชาธรเปิดร้านเสื้อผ้าชื่อแฮงเกิลส์ (Hangles) ที่สยามสแควร์ ซอย 5 ร่วมกับพี่สาวและพี่ชาย
ผลงานการแสดง > ซีรีส์

| ปี | เรื่อง | ตอน | บทบาท | เครือข่าย | อ้างอิง |
| --- | --- | --- | --- | --- | --- |
| 2561 | นายในฝัน |  | ใยไหม | ไลน์ทีวี |  |
| 2564 | มหานครเมืองลวง |  | กิ๊ฟ | เน็ตฟลิกซ์ |  |
| 2565 | ฝัน กล้า บ้า ดัง |  | ปัน | วิว |  |
| 2565 | โรงเรียนผีมีอยู่ว่า… | แรงสาปแช่ง | จินนี่ | เน็ตฟลิกซ์ |  |
| 2567 | มือปราบกระทะรั่ว |  | ภา | ช่อง 3 |  |
| 2568 | บอสมั่นหน้ากับเลขาตัวตึง |  | มาย รัชนก | ทรูไอดี |  |
| 2568 | ล้านวงโคจร |  | เกลียวคลื่น ภูนุรักษ์ | ช่อง 3 |  |
ผลงานการแสดง > ภาพยนตร์

| ปี | เรื่อง | บทบาท | อ้างอิง |
| --- | --- | --- | --- |
| 2561 | เอฟวรีบีตแมตเทอส์ |  |  |
| 2562 | รักนี้คือเธอ | จีจี้ |  |
| 2565 | บุพเพสันนิวาส 2 | อาเพ่ย |  |
ผลงานการแสดง > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2568 | "กี่คำว่ารอ" | นภสร ชัยพรเรืองเดช |  |
ผลงานเพลง > ซิงเกิล

| ปี | เพลง | หมายเหตุ | อ้างอิง |
| --- | --- | --- | --- |
| 2568 | "การปรากฏตัวของเธอ" | ประกอบซีรีส์ ล้านวงโคจร |  |
| 2568 | "เบบีเบบีบู" | ประกอบซีรีส์ ล้านวงโคจร |  |
ชิเงรุ โยชิดะ

| ชิเงรุ โยชิดะ |
| --- | --- |
吉田茂


นายกรัฐมนตรีญี่ปุ่น
ดำรงตำแหน่ง 15 ตุลาคม 1948 – 10 ธันวาคม 1954
กษัตริย์: จักรพรรดิโชวะ
ผู้ว่าการ: ดักลาส แมกอาเธอร์ แมตทิว ริดจ์เวย์
ก่อนหน้า: ฮิโตะชิ อิชิดะ
ถัดไป: อิจิโร ฮาโตยามะ
ดำรงตำแหน่ง 22 พฤษภาคม 1946 – 24 พฤษภาคม 1947
กษัตริย์: จักรพรรดิโชวะ
ผู้ว่าการ: ดักลาส แมกอาเธอร์
ก่อนหน้า: คิจูโร ชิเดฮาระ
ถัดไป: เทะสึ คะตะยะมะ
 
ข้อมูลส่วนบุคคล
เกิด: 22 กันยายน ค.ศ. 1878(1878-09-22) โยโกซูกะ, ญี่ปุ่น
เสียชีวิต: 20 ตุลาคม ค.ศ. 1967(1967-10-20) (89 ปี) โตเกียว, ญี่ปุ่น
พรรคการเมือง: Japan Liberal Party (1945–1948) Democratic Liberal Party (1948–1950) Liberal Party (1950–1955) พรรคเสรีประชาธิปไตย (1955–1967)
คู่สมรส: Yukiko Makino (m. 1909; d. 1941)
บุตร: 4
ศิษย์เก่า: มหาวิทยาลัยโตเกียว
ลายมือชื่อ: 

ชิเงรุ โยชิดะ (ญี่ปุ่น: 吉田茂) เป็นนักการทูตและนักการเมืองชาวญี่ปุ่นผู้ทำหน้าที่เป็นนายกรัฐมนตรีญี่ปุ่นตั้งแต่ปี ค.ศ. 1946 ถึง ค.ศ. 1947 และ ค.ศ. 1948 ถึง ค.ศ. 1954 พระอัยกาฝ่ายพระชนนีใน เจ้าหญิงโนบูโกะ พระชายาในเจ้าชายโทโมฮิโตะ
การทางพิเศษแห่งประเทศไทย

| --- | --- |
Expressway Authority of Thailand
ตราเครื่องหมาย
ทางพิเศษในกรุงเทพมหานคร
แผนที่เครือข่ายเส้นทางการทางพิเศษ
ชื่อย่อ: กทพ. / EXAT
ก่อตั้ง: 27 พฤศจิกายน พ.ศ. 2515; 52 ปีก่อน (2515-11-27)
ประเภท: รัฐวิสาหกิจ
สํานักงานใหญ่: 111 ถนนริมคลองบางกะปิ แขวงบางกะปิ เขตห้วยขวาง กรุงเทพมหานคร
พื้นที่ให้บริการ : กรุงเทพมหานครและปริมณฑล
บริการ: ทางพิเศษ
ผู้ว่าการ: สุรเชษฐ์ เหล่าพูลสุข
องค์กรแม่: กระทรวงคมนาคม
งบประมาณ (2568) : 1,965,100,800 บาท
พนักงาน (2566) : 4,663
เว็บไซต์: www.exat.co.th
บริษัท
รายได้:  18,512,505,749 บาท (2566)
รายได้จากการดำเนินงาน:  13,067,855,799 บาท (2566)
รายได้สุทธิ:  8,003,414,579 บาท (2566)
ทรัพย์สินสุทธิ:  8,807,967,130 บาท
สินทรัพย์:  23,282,717,211 บาท (2566)
 
การทางพิเศษแห่งประเทศไทย หรือ กทพ. (อังกฤษ: Expressway Authority of Thailand, EXAT) เป็นหน่วยงานรัฐวิสาหกิจสังกัดกระทรวงคมนาคม ก่อตั้งขึ้นตามประกาศคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 โดยมีวัตถุประสงค์ที่จะสร้าง หรือจัดให้มีทางพิเศษด้วยวิธีการใด ๆ ตลอดจนบำรุงรักษาทางพิเศษและดำเนินงานต่างๆ ที่เกี่ยวกับทางพิเศษ โดยเฉพาะในเขตกรุงเทพมหานครและปริมณฑล
ในสิ้นปี 2565 การทางพิเศษแห่งประเทศไทย เป็นรัฐวิสาหกิจที่นำส่งรายได้แผ่นดินสะสมสูงสุด ลำดับที่ 8
ประวัติ

ในช่วง พ.ศ. 2512 รัฐบาลของ จอมพล ถนอม กิตติขจร ได้มีการเตรียมเสนอร่างกฎหมายเกี่ยวกับการก่อตั้งหน่วยงานที่ดูแลการก่อสร้างทางพิเศษและรถไฟฟ้าขนส่งมวลชนซึ่งทางรัฐบาลได้จัดตั้งคณะกรรมการขึ้นศึกษาผลกระทบในการก่อสร้างทางพิเศษแต่ด้วยอุปสรรคหลายอย่างทำให้รัฐบาลไม่สามารถเสนอร่างกฎหมายฉบับนี้เข้าสู่ สภาผู้แทนราษฎร ได้จนกระทั่งเกิดการปฏิวัติตัวเองของจอมพล ถนอมเมื่อวันที่ 17 พฤศจิกายน พ.ศ. 2514
กระทั่งวันที่ 27 พฤศจิกายน พ.ศ. 2515 จอมพล ถนอมในฐานะประธาน สภาบริหารคณะปฏิวัติ จึงได้ลงนามในประกาศของคณะปฏิวัติฉบับที่ 290 เรื่องจัดตั้งการทางพิเศษแห่งประเทศไทยซึ่งได้ลงประกาศใน ราชกิจจานุเบกษา เมื่อวันที่ 30 พฤศจิกายน พ.ศ. 2515 แต่ทางการทางพิเศษได้ถือเอาวันที่ 27 พฤศจิกายน เป็นวันก่อตั้งองค์กรโดยในวันที่ 27 มีนาคม พ.ศ. 2516 คณะรัฐมนตรี ได้มีมติแต่งตั้งประสิทธิ์ อุไรรัตน์ เป็นผู้ว่าการการทางพิเศษแห่งประเทศไทยคนแรก
ใน พ.ศ. 2530 คณะรัฐมนตรีและการทางพิเศษแห่งประเทศไทยได้เสนอร่างพระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 ซึ่งมีสาระสำคัญคือให้ยกเลิกบทบัญญัติว่าด้วยการเวนคืนอสังหาริมทรัพย์ต่อ สภาผู้แทนราษฎร และได้มีการประกาศใช้พระราชบัญญัติฉบับนี้เมื่อวันที่ 19 สิงหาคม พ.ศ. 2530
ใน พ.ศ. 2535 มีการจัดตั้ง องค์การรถไฟฟ้ามหานคร เพื่อเป็นหน่วยงานที่ดูแลรถไฟฟ้าขนส่งมวลชนโดยเฉพาะอันเนื่องมาจากการจราจรที่ติดขัดอย่างหนักในเขตกรุงเทพมหานครและปริมณฑล และเพื่อความคล่องตัวในการจัดการการก่อสร้างและการบริการรถไฟฟ้าขนส่งมวลชน
ใน พ.ศ. 2536 การทางพิเศษแห่งประเทศไทย ซึ่งเป็นองค์กรที่ควบคุมและดูแลในเรื่องของระบบขนส่งสาธารณะระบบราง หรือรถไฟฟ้าในขณะนั้นได้เปิดเผยโครงการการจัดสร้างระบบขนส่งในหัวเมืองใหญ่ 8 เมือง อันได้แก่ เชียงใหม่ พิษณุโลก ขอนแก่น นครราชสีมา สงขลา ภูเก็ต ฉะเชิงเทรา และชลบุรี โครงการของจังหวัดเชียงใหม่ หลังจากการทำแผนพัฒนาและสำรวจเส้นทางที่เหมาะสมกับประชาชนมูลค่า 30 ล้านบาทแล้วเสร็จ
23 มิถุนายน พ.ศ. 2536 เริ่มทำรายงานการวิเคราะห์ผลกระทบสิ่งแวดล้อมโครงการระบบทางด่วน  ,การขอความร่วมมือสำนักงานสถิติแห่งชาติจัดทำสถิติการใช้ทางพิเศษ เพื่อจัดทำแผนแม่บททางด่วน 300 กิโลเมตร และวันที่ 5 ตุลาคม 2536 มีการนำเทคโนโลยีเข้ามาใช้เก็บค่าผ่านทาง
ต่อมาในวันพุธที่ 27 มิถุนายน พ.ศ. 2550 ในการประชุมสภานิติบัญญัติแห่งชาติ ครั้งที่ 32/2550 คณะรัฐมนตรีได้เสนอ ร่างพระราชบัญญัติการทางพิเศษแห่งประเทศไทย พ.ศ.... เข้าสู่การพิจารณาซึ่งที่ประชุมมีมติรับหลักการและได้ตั้งคณะกรรมาธิการวิสามัญจำนวน 15 คน จากนั้นในการประชุมสภานิติบัญญัติแห่งชาติ ครั้งที่ 55/2550 เมื่อวันพุธที่ 3 ตุลาคม 2550 ที่ประชุมมีมติในวาระ 3 เห็นชอบสมควรให้ประกาศใช้เป็นกฎหมาย ซึ่งได้มีการประกาศใช้พระราชบัญญัติการทางพิเศษแห่งประเทศไทยเมื่อวันที่ 8 มกราคม พ.ศ. 2551 และให้มีผลในวันถัดจากวันประกาศในราชกิจจานุเบกษาคือในวันที่ 9 มกราคม พ.ศ. 2551 โดยสาระสำคัญของพระราชบัญญัติฉบับนี้คือให้ยกเลิกประกาศของคณะปฏิวัติ ฉบับที่ 290 ลงวันที่ 27 พฤศจิกายน 2515 และ พระราชบัญญัติแก้ไขเพิ่มเติมประกาศของคณะปฏิวัติ ฉบับที่ 290 ลงวันที่ 27 พฤศจิกายน พ.ศ. 2515 พ.ศ. 2530 รวมถึงการแก้ไขวัตถุประสงค์ในการจัดตั้งซึ่งไม่เข้ากับยุคสมัย
สายทางพิเศษ

การทางพิเศษแห่งประเทศไทย ปัจจุบันได้เปิดให้บริการทางพิเศษ 8 สายทาง คือ
ทางพิเศษเฉลิมมหานคร (ระบบทางด่วนขั้นที่ 1)
ทางพิเศษศรีรัช (ระบบทางด่วนขั้นที่ 2)
ทางพิเศษฉลองรัช (ทางด่วนสายอาจณรงค์-รามอินทรา-วงแหวนรอบนอกกรุงเทพมหานคร)
ทางพิเศษบูรพาวิถี (ทางด่วนสายบางนา-ชลบุรี)
ทางพิเศษอุดรรัถยา (ทางด่วนสายบางปะอิน-ปากเกร็ด)
ทางพิเศษสายบางนา-อาจณรงค์ (ระบบทางด่วนขั้นที่ 3 สายใต้ ตอน S1)
ทางพิเศษกาญจนาภิเษก (ทางด่วนวงแหวนใต้)
ทางพิเศษประจิมรัถยา (สายศรีรัช-วงแหวนรอบนอกกรุงเทพมหานคร)
ศูนย์ควบคุม

ศูนย์ควบคุมทางพิเศษเฉลิมมหานคร (CCB1)
ศูนย์ควบคุมทางพิเศษศรีรัช (CCB2)
ศูนย์ควบคุมทางพิเศษฉลองรัช (CCB3)
ศูนย์ควบคุมทางพิเศษบูรพาวิถี (CCB4)
ศูนย์ควบคุมทางพิเศษอุดรรัถยา (CCB5)
ศูนย์ควบคุมทางพิเศษกาญจนาภิเษก (CCB6)
ศูนย์ควบคุมทางพิเศษประจิมรัถยา (CCB7)
ระบบจัดเก็บค่าผ่านทางระบบอิเล็กทรอนิกส์

การทางพิเศษแห่งประเทศไทยได้เปิดให้บริการระบบจัดเก็บค่าผ่านทางระบบอิเล็กทรอนิกส์ (Electronic Toll Collection System: ETCs) โดยเรียกว่า Easy Pass เมื่อวันที่ 31 มกราคม พ.ศ. 2553 ในสายทางพิเศษเฉลิมมหานคร, ทางพิเศษฉลองรัช และทางพิเศษวงแหวนรอบนอกด้านใต้ (บางพลี-บางขุนเทียน) และวันที่ 25 กรกฎาคม พ.ศ. 2553 ในสายทางพิเศษศรีรัช กทพ. ได้นำ Easy Pass เข้ามาใช้แทนระบบ Tag ของเดิมที่ได้ถูกยกเลิกการใช้งานแล้ว เพื่อขยายปริมาณการรองรับการจราจรบริเวณหน้าด่านเก็บค่าผ่านทาง โดยสามารถทำได้สูงสุด 1200 คันต่อชั่วโมงต่อช่องทาง
รายชื่อผู้ว่าการ

ประสิทธิ์ อุไรรัตน์ (27 มีนาคม พ.ศ. 2516-17 กรกฎาคม พ.ศ. 2516)
จำลอง ศาลิคุปต์ (21 สิงหาคม พ.ศ. 2516-10 พฤศจิกายน พ.ศ. 2519)
ทองฉัตร หงส์ลดารมภ์ (1 ธันวาคม พ.ศ. 2519-25 กรกฎาคม พ.ศ. 2522)
จรัญ ยุพรัตน์ (9 ตุลาคม พ.ศ. 2522-1 มิถุนายน พ.ศ. 2536)
สุขวิช รังสิตพล (16 มิถุนายน พ.ศ. 2536-24 ตุลาคม พ.ศ. 2537)
ศิวะ เจริญพงษ์ (8 พฤศจิกายน พ.ศ. 2537-30 กันยายน พ.ศ. 2538)
เรืองฤทธิ์ พูลสวัสดิ์ (17 ตุลาคม พ.ศ. 2538-19 กันยายน พ.ศ. 2540)
สมนึก ชัยเดชสุริยะ (23 กันยายน พ.ศ. 2540-22 ตุลาคม พ.ศ. 2541)
ปรีชา ศรีทองสุข (25 ตุลาคม พ.ศ. 2541-30 กันยายน พ.ศ. 2544)
เผชิญ ไพโรจน์ศักดิ์ (1 ตุลาคม พ.ศ. 2544-20 มกราคม พ.ศ. 2552)
พันโท ทวีสิน รักกตัญญู (1 กรกฎาคม พ.ศ. 2552-22 พฤษภาคม พ.ศ. 2554)
อัยยณัฐ ถินอภัย (8 พฤศจิกายน พ.ศ. 2554-7 พฤศจิกายน พ.ศ. 2558)
ณรงค์ เขียดเดช (13 มกราคม พ.ศ. 2559-15 กุมภาพันธ์ พ.ศ. 2561)
สุชาติ ชลศักดิ์พิพัฒน์ (27 กุมภาพันธ์ พ.ศ. 2561-7 กุมภาพันธ์ พ.ศ. 2563)
สุรเชษฐ์ เหล่าพูลสุข (3 สิงหาคม พ.ศ. 2563-ปัจจุบัน)
มิดไนต์ออยล์

| มิดไนต์ออยล์ |
| --- | --- |

ข้อมูลพื้นฐาน
ที่เกิด: ซิดนีย์ ประเทศออสเตรเลีย
แนวเพลง: ออลเทอร์นาทิฟร็อก, ฮาร์ดร็อก, นิวเวฟ (ช่วงแรก)
ช่วงปี: 1976–2002, 2016-2017
ค่ายเพลง: Powderworks, CBS, Columbia, Musart, Epic, Sony, BMG, CPL, Vydal Globus, RTV, Work, Liquid 8, Isis, Rhythm Safari, Universal, ABC

อดีตสมาชิก: Rob Hirst Andrew James Jim Moginie Peter Garrett Martin Rotsey Peter Gifford  Bones Hillman

เว็บไซต์: Official website
มิดไนต์ออยล์ (อังกฤษ: Midnight Oil) เป็นวงร็อกจากออสเตรเลีย สมาชิกในวงประกอบด้วย ร็อบ เฮิสต์ (มือกลอง) แอนดรูว์ เจมส์ (มือเบส) และ จิม โมกินนี (คีย์บอร์ด/มือกีตาร์) ต่อมามี ปีเตอร์ การ์เร็ตต์ (ร้องนำ) เขาเคยได้เรียนอยู่ที่มหาวิทยาลัยแห่งชาติออสเตรเลียในแคนเบอร์รา แรกเริ่มรวมตัวกันในชื่อวง ฟาร์ม (Farm) ในปี 1972 จนภายหลังได้เปลี่ยนชื่อเป็น มิดไนต์ออยล์ ตั้งแต่ปี 1976
อัลบั้ม

1978: Midnight Oil
1979: Head Injuries
1981: Place without a Postcard
1982: 10, 9, 8, 7, 6, 5, 4, 3, 2, 1
1984: Red Sails in the Sunset
1987: Diesel and Dust
1990: Blue Sky Mining
1993: Earth and Sun and Moon
1996: Breathe
1998: Redneck Wonderland
2002: Capricornia
2006: Flat Chat
2020: The Makarrata Project
2022: Resist
ณหทัย พิจิตรา

| ณหทัย พิจิตรา |
| --- | --- |
เกิด: 25 พฤศจิกายน พ.ศ. 2512 (55 ปี) รัตนสุดา รัตนโชติ
อาชีพ: นักแสดง นักร้อง นางแบบ นักธุรกิจ
ปีที่แสดง: 2533-ปัจจุบัน
ผลงานเด่น: หนะมี – วิถีคนกล้า (2534)  วรรณ – เดือนดับที่สบทา (2534)  ระริน – วังน้ำวน (2535)  โสมสุภางค์ (หญิงโสม) – ไม่สิ้นไร้ไฟสวาท (2537)  ติรกา – แสงสูรย์ (2537)  เจ้านางตองนวล – เพลิงพระนาง (2539)  ภัคคิณี – รุ่งทิพย์ (2545)  มารศรี – หัวใจศิลา (2550)  อาเง็ก – วิมานมะพร้าว (2556)
ณหทัย พิจิตรา (ชื่อเล่น: ต้อม; ชื่อจริง: รัตนสุดา ธำรงค์กิตติชัชวาล; ชื่อเกิด: รัตนสุดา รัตนโชติ) เป็นนักแสดงชาวไทย เกิดเมื่อวันที่ 25 พฤศจิกายน พ.ศ. 2512 มีผลงานการแสดงภาพยนตร์เรื่องแรกในปี พ.ศ. 2533 ต่อมาเริ่มเป็นที่รู้จักในภาพยนตร์เรื่อง วิถีคนกล้า กำกับโดย ยุทธนา มุกดาสนิท ซึ่งสร้างชื่อเสียงให้ทันที  ในปี พ.ศ. 2534 ร่วมกับ จรัล มโนเพชร กับดาราใหม่ที่แจ้งเกิดใหม่ เช่น นรินทร์ ทองคำ, อัครา อมาตยกุล (ชื่อเดิมคือ พุฒิชัย อมาตยกุล) และ ธิศวรรณ สุวรรณโพธิ์
ต่อมาจึงเริ่มมีผลงานทางจอแก้ว ในละคร "เดือนดับที่สบทา" ซึ่งถือเป็นผลงานละครเรื่องแรกและเรื่องเดียวที่เธอรับบทนางเอก นอกจากนี้เธอยังได้รับบทเด่นทางจอแก้วร่วมกับใหม่ เจริญปุระ และ มาช่า วัฒนพานิช ในละครเรื่อง วังน้ำวน ของค่ายเอ็กแซ็กท์ในปี พ.ศ. 2535 ด้วยสายตาที่ดุ และน้ำเสียงที่แหลม จึงมักจะได้รับบทร้ายและบทตลกเป็นส่วนมาก อีกทั้งยังมีอัลบั้มเพลงของตนเองมาแล้ว 1 ชุดเมื่อปี พ.ศ. 2537 ชื่อ ผู้หญิงคนกล้า
ด้านการศึกษาและชีวิตส่วนตัว ณหทัยจบสถาบันบัณฑิตพัฒนศิลป์ เธอสมรสและมีบุตรหนึ่งคน คือ โนอาห์ หรือพีรวิชญ์ มหากนก ปัจจุบันยังรับงานละครโทรทัศน์บ้างเป็นช่วง ๆ และ มีธุรกิจส่วนตัว เกี่ยวกับกิจการที่พักที่อำเภอเขาค้อ จังหวัดเพชรบูรณ์ ชื่อ ในสายหมอก บูติก รีสอร์ท และยังมีธุรกิจร้านอาหารสไตล์อิตาลี ชื่อร้าน ปัง ชีส โก้ และ ธุรกิจร้านสปา (ออร่าสปา) อีกด้วย
ผลงาน > ภาพยนตร์

| ภาพยนตร์ |
| --- | --- | --- | --- | --- |

| ปี พ.ศ. | เรื่อง | คู่กับ |  |  |
| 2533 | นางฟ้าอีดิน | ลิขิต เอกมงคล และมอริส เค |  |  |
| 2533 | ดอกแก้วคำ |  |  |  |
| 2533 | คนพันธุ์ดุ | สรพงศ์ ชาตรี, บิณฑ์ บรรลือฤทธิ์ และสามารถ พยัคฆ์อรุณ |  |  |
| 2533 | เธอชื่อลินดา | สุชีพ ชัยสิทธิ์ และ สมศักดิ์ ชัยสงคราม |  |  |
| 2534 | วิถีคนกล้า | นรินทร์ ทองคำ และจรัล มโนเพ็ชร |  |  |
ผลงาน > อัลบั้มเพลง

ปี พ.ศ. 2537 อัลบั้ม ณหทัย ผู้หญิงคนกล้า
ผลงาน > มิวสิควีดีโอ

เพลง รักจากดวงใจ (หยาด นภาลัย)
นางแบบมิวสิควีดีโอเพลงลูกทุ่งและเพลงลูกกรุงของบริษัท Rose Media & Entertainment
สี่ล้อซิ่ง ชิงบัลลังก์แชมป์

| สี่ล้อซิ่ง ชิงบัลลังก์แชมป์ |
| --- | --- |
ใบปิดภาพยนตร์
กำกับ: ไบรอัน ฟี
บทภาพยนตร์:   คีล เมอร์รีย์  บ็อบ ปีเตอร์สัน  ไมก์ ริช 
เนื้อเรื่อง:   ไบรอัน ฟี  เบน ควีน  อียาล โพเดลล์  โจนาธาน อี. สจวร์ต 
อำนวยการสร้าง: เควิน รีเฮอร์
นักแสดงนำ:   โอเวน วิลสัน  คริสเตลา อะลอนโซ  คริส คูเปอร์  อาร์มี แฮมเมอร์  แลร์รีเดอะเคเบิลกาย  บอนนี ฮันต์  นาธาน ฟิลเลียน  ลีอา เดลาเรีย  เคอร์รี วอชิงตัน 
กำกับภาพ:   เจเรมี ลาสกี  คิม ไวต์ 
ตัดต่อ:   เจสัน ฮิวดัก 
ดนตรีประกอบ: แรนดี นิวแมน
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเจอส์
วันฉาย: 16 มิถุนายน ค.ศ. 2017
ความยาว: 109 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 175 ล้านดอลลาร์สหรัฐ
ทำเงิน: 378.9 ล้านดอลลาร์สหรัฐ
สี่ล้อซิ่ง ชิงบัลลังก์แชมป์ (อังกฤษ: Cars 3) เป็นภาพยนตร์คอมพิวเตอร์แอนิเมชันสามมิติแนวตลกอเมริกันในปี ค.ศ. 2017 ผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาพยนตร์เรื่องที่สามในแฟรนไชส์ คาร์ส และเป็นภาคต่อของภาพยนตร์เรื่อง สายลับสี่ล้อ ซิ่งสนั่นโลก (2011) กำกับโดย ไบรอัน ฟี ซึ่งเป็นงานกำกับเรื่องแรกของเขา นำแสดงโดย โอเวน วิลสัน, บอนนี ฮันต์, แลร์รีเดอะเคเบิลกาย, โทนี ชาลู, กวีโด ควาโรนี, จอห์น แรตเซนเบอร์เกอร์, ชีค มาริน, ไมเคิล วอลลิส, พอล ดูลีย์, เจนิเฟอร์ ลูวิส และแคทารีน เฮลมอนด์ เป็นนักแสดงหลักคนเดิมจากทั้งสองภาค ร่วมด้วย คริสเตลา อะลอนโซ, คริส คูเปอร์, อาร์มี แฮมเมอร์, นาธาน ฟิลเลียน, เคอร์รี วอชิงตัน และลีอา เดลาเรีย เป็นนักแสดงคนใหม่ ในภาพยนตร์ ไลต์นิง แม็กควีนได้หวนกลับมาแสดงให้นักแข่งรุ่นใหม่เห็นว่า เขายังคงเป็นรถแข่งที่ดีที่สุดในโลก
ภาพยนตร์เข้าฉายเมื่อวันที่ 16 มิถุนายน ค.ศ. 2017 มีรายได้ 378 ล้านดอลลาร์สหรัฐทั่วโลก และได้รับคำวิจารณ์ในแง่บวก โดยนักวิจารณ์หลายคนกล่าวว่า เป็นภาพยนตร์ที่ดีที่สุดมากกว่าทุกภาคที่เคยทำมา
ตัวละครหลัก

โอเวน วิลสัน พากย์เป็น ไลต์นิง แม็กควีน นักแข่งเจ้าของหมายเลข "95" ฉายาแชมป์ตลอดกาล
คริสเตลา อะลอนโซ พากย์เป็น ครูซ รามิเรซ เทรนเนอร์ของแม็กควีน
คริส คูเปอร์ พากย์เป็น สโมคกี้ ผู้ที่เคยรู้จักกับด็อค ฮัดสัน อดีตนักแข่งผู้ล่วงลับ
อาร์มี แฮมเมอร์ พากย์เป็น แจ็คสัน สตอร์ม นักแข่งรุ่นใหม่ไฟแรง และเป็นคู่แข่งของแม็กควีน
แลร์รีเดอะเคเบิลกาย พากย์เป็น เมเทอร์ เพื่อนสนิทของแม็กควีน
บอนนี ฮันต์ พากย์เป็น แซลลี คาร์เรรา คู่รักของแม็กควีน
นาธาน ฟิลเลียน พากย์เป็น สเตอร์ลิง เจ้าของธุรกิจบริษัทรถแข่งสุดหรู และเป็นหนึ่งในแฟนคลับของแม็กควีน
ลีอา เดลาเรีย พากย์เป็น มิส ฟริตเตอร์ ปีศาจรถโรงเรียนในทันเดอร์ ฮอลโลว์
เคอร์รี วอชิงตัน พากย์เป็น นาตาลี เซอร์เทน นักวิเคราะห์สถิติการแข่งรถ
โทนี ชาลู พากย์เป็น ลูจิ ผู้ช่วยของแม็กควีน
กวีโด ควาโรนี พากย์เป็น กวีโด ผู้ช่วยของแม็กควีน
จอห์น แรตเซนเบอร์เกอร์ พากย์เป็น แม็ค รถบรรทุกของแม็กควีน
แหล่งข้อมูลอื่น

เว็บไซต์ทางการ
สี่ล้อซิ่ง ชิงบัลลังก์แชมป์ ที่อินเทอร์เน็ตมูวีเดตาเบส
สี่ล้อซิ่ง ชิงบัลลังก์แชมป์ ที่บ็อกซ์ออฟฟิศโมโจ
สี่ล้อซิ่ง ชิงบัลลังก์แชมป์ ที่เมทาคริติก
สี่ล้อซิ่ง ชิงบัลลังก์แชมป์ ที่รอตเทนโทเมโทส์
งานประกาศผลรางวัลออสการ์ ครั้งที่ 97

งานประกาศผลรางวัลออสการ์ ครั้งที่ 97 (อังกฤษ: 97th Academy Awards) เป็นงานประกาศผลรางวัลด้านภาพยนตร์ จัดขึ้นโดยสถาบันศิลปะและวิชาการทางภาพยนตร์ (Academy of Motion Picture Arts and Sciences) เพื่อเป็นเกียรติแก่ภาพยนตร์ที่ออกฉายระหว่างวันที่ 1 มกราคม พ.ศ. 2567 ถึง 31 ธันวาคม พ.ศ. 2567 มีกำหนดจัดขึ้นที่โรงละครดอลบี, ลอสแอนเจลิส, รัฐแคลิฟอร์เนีย, สหรัฐอเมริกา ในคืนวันอาทิตย์ที่ 2 มีนาคม พ.ศ. 2568 (ตามเวลาท้องถิ่น) ตรงกับเช้าวันจันทร์ที่ 3 มีนาคม พ.ศ. 2568 (ตามเวลาประเทศไทย)
พิธีมอบรางวัลจะออกอากาศทางโทรทัศน์ในสหรัฐอเมริกาโดยเอบีซี อีกทั้งจะสตรีมสดพร้อมกันทางฮูลู และดิสนีย์+ (รวมถึง ดิสนีย์+ ฮอตสตาร์ ในบางประเทศ) ซึ่งเป็นการถ่ายทอดสดรางวัลออสการ์ครั้งแรกที่มีการสตรีมเช่นนี้ พิธีกรและนักแสดงตลก โคแนน โอ'ไบรอัน จะเป็นผู้ดำเนินรายการครั้งแรก พร้อมกับราช คาปูร์ และแคธี มัลแลน ที่กลับมารับหน้าที่เป็นผู้อำนวยการสร้าง
เอมิเลีย เปเรซ ได้รับการเสนอเข้าชิงมากที่สุดจำนวน 13 สาขา ตามด้วย เดอะ บรูทัลลิสต์ และ วิคเค็ด เรื่องละ 10 สาขา
ผู้ชนะรางวัล และผู้ได้รับการเสนอชื่อเข้าชิงรางวัล > ภาพยนตร์ที่ได้รับการเสนอชื่อเข้าชิงและได้รับมากกว่าหนึ่งรางวัล

| เข้าชิง | ภาพยนตร์ |
| --- | --- |
13: เอมิเลีย เปเรซ
10: เดอะ บรูทัลลิสต์
10: วิคเค็ด
8: ไร้ตัวตน คนเปี่ยมฝัน
8: คอนเคลฟ
6: อโนรา
5: ดูน ภาคสอง
5: สวยสลับร่าง
4: นอสเฟอราตู
3: แอม สติล เฮียร์
3: แดนขังคนคลั่งฝัน
3: หุ่นยนต์ผจญภัยในป่ากว้าง
2: กว่าจะเป็นลุง
2: มีเหมียว มีกัน วันน้ำท่วมโลก
2: อยุติทัณฑ์
2: อะ เรียล เพน
ผู้ประกาศผลรางวัล และการแสดง

ต่อไปนี้เป็นรายชื่อผู้ประกาศผลรางวัล
| ชื่อ | หน้าที่ |
| --- | --- |
นิค ออฟเฟอร์แมน: โฆษก
โจ อัลวิน: 
เดฟ บอทิสตา: 
แฮลลี เบร์รี: 
สเตอร์ลิง เค. บราวน์: 
เปเนโลเป กรุซ: 
ไมลีย์ ไซรัส: 
วิลเลม เดโฟ: 
อนา เดอ อาร์มัส: 
ลิลี-โรส เดปป์: 
รอเบิร์ต ดาวนีย์ จูเนียร์: 
แอลล์ แฟนนิง: 
กัล กาด็อต: 
แอนดรูว์ การ์ฟิลด์: 
วูปี โกลด์เบิร์ก: 
เซลีนา โกเมซ: 
มาร์ก แฮมิลล์: 
โกลดี ฮอว์น: 
ซามูเอล แอล. แจ็กสัน: 
สการ์เลตต์ โจแฮนส์สัน: 
จอห์น ลิธโกว์: 
คิลเลียน เมอร์ฟี: 
คอนนี นีลเซน: 
เอมี่ โพห์เลอร์: 
มาร์กาเร็ต ควอลลีย์: 
ดา'ไวน์ จอย แรนดอล์ฟ: 
อัลบา โรห์วาเคอร์: 
โซเอ ซัลดัญญา: 
จูน สควิบบ์: 
เบน สติลเลอร์: 
เอมมา สโตน: 
ไมลส์ เทลเลอร์: 
โอปราห์ วินฟรีย์: 
โบเวน หยาง: 
เรเชล เซกเลอร์: 
ต่อไปนี้เป็นรายชื่อผู้แสดงในงานประกาศผลรางวัล
| ชื่อ | หน้าที่ | ผลงาน |
| --- | --- | --- |
| ไมเคิล แบร์เดน | ผู้กำกับดนตรี ผู้ควบคุมวง | วงดุริยางค์ |
| ซินเธีย เอริโว อารีอานา กรานเด | ผู้แสดง | รวมเพลงจากภาพยนตร์ วิคเค็ด |
| ลิซ่า โดจาแคต เรย์ | ผู้แสดง |  |
| ควีน ลาติฟาห์ | ผู้แสดง | การแสดงระลึกถึงควินซี โจนส์ |
| ลอสแอนเจลิส มาสเตอร์ คอรอล | ผู้แสดง |  |
แหล่งข้อมูลอื่น

Academy Awards official website
The Academy of Motion Picture Arts and Sciences official website
Oscars Channel at YouTube (run by the Academy of Motion Picture Arts and Sciences)
ทรัพยากรอื่น
The Oscars (2025) ที่อินเทอร์เน็ตมูวีเดตาเบส
บุญพิทักษ์ จิตต์กระจ่าง

| บุญพิทักษ์ จิตต์กระจ่าง |
| --- | --- |
บุญพิทักษ์ ในปี พ.ศ.2537
สารนิเทศภูมิหลัง
เกิด: 26 มิถุนายน พ.ศ. 2516 บุญพิทักษ์ จิตต์กระจ่าง
เสียชีวิต: 27 ตุลาคม พ.ศ. 2538 (22 ปี) อำเภอบางละมุง จังหวัดชลบุรี
อาชีพ: นักแสดง, นางแบบ
ปีที่แสดง: พ.ศ. 2534 - 2538 (4 ปี)
ผลงานเด่น:   แก้ว – สี่แยกนี้อายุน้อย (2535)  แป๋วแว๋ว – ตุ๊กตามนุษย์ (2537)  ลันธริมา – ขอให้รักเรานั้นนิรันดร (2537)  ทิพย์ – รักแท้บทที่ 1 (2538)  ใจเริง – เพลิงบุญ (2538) 
ฐานข้อมูล
IMDb
ThaiFilmDb
บุญพิทักษ์ จิตต์กระจ่าง (26 มิถุนายน พ.ศ. 2516 - 27 ตุลาคม พ.ศ. 2538) ชื่อเล่น เก๋ เป็นนักแสดงหญิงและนางแบบชาวไทย สังกัดสถานีโทรทัศน์ไทยทีวีสีช่อง 3 เธอได้รับการยอมรับจากการแสดงในละครโทรทัศน์เรื่อง สี่แยกนี้อายุน้อย (2535), ตุ๊กตามนุษย์ (2537), ขอให้รักเรานั้นนิรันดร (2537), เพลิงบุญ (2538) จากนั้นเธอประสบอุบัติเหตุเสียชีวิตอย่างกะทันหัน ขณะมีอายุเพียง 22 ปี